3121

3121 (uttales «thirty one, twenty one») er det 31. studioalbumet av Prince. Albumet ble utgitt den 21. mars 2006 i USA, gjennom Universal Records.

Albuminformasjon
Albumets første singel, «Te Amo Corazón» ble gitt ut i USA den 13. desember 2005, og debuterte på 20.-plass på VH1 sin toppliste. Den andre singelen, «Black Sweat», ble gitt ut den 2. februar 2006.

Det ble spekulert i om navnet på albumet var en referanse til adressen hvor Prince leide et hus i Los Angeles. Eieren av huset (NBA-spilleren Carlos Boozer) saksøkte Prince, og adressen viste seg å være 1235 Sierra Alta Way. Prince har derimot ofte referert til eiendommen som nr. 3121, og i søksmålet kommer det frem at han hadde malt disse tallene på en av veggene, og i selve omslaget på albumet nevnes det at platen ble spilt inn i «Paisley Park Studios og 3121».

Andre har spekulert i om albumets tittel er en referanse til et vers i bibelen (Salmenes bok 31:21). «Blessed be Jehovah (God/Yahweh), For he has rendered wonderful loving-kindness to me in a city under stress.» Prince refererte til dette under en fremføring av albumets tittelspor under BET Awards i 2006; «Where's the real party at? Shake your tambourines! BET read Psalms; that's where it is.»

Innspillingen av albumet begynte i november 2004, da sangen «3121» ble spilt inn sammen med Michael Bland og Sonny T.

I enkelte av albumet fulgte det med en lilla billett, som var en inspirasjon fra Charlie og Sjokoladefabrikken. Om man fant en slik billett fikk man en betalt reise til Prince sitt hus i Los Angeles, hvor Prince ville holde en intimfest med de heldige og en håndfull andre kjendiser.

3121 forsterket Prince sitt store comeback etter utgivelsen Musicology i 2004. Den ble det første Prince-albumet som debuterte på førsteplass, etter å ha solgt 183 436 kopier den første uken. Den presterte å slå lydsporet til High School Musical ned fra førsteplassen, og ble dermed det første albumet fra Prince som toppet lister siden Batman i 1989. Platen solgte etter hvert til en gullplate, med over 500 000 solgte kopier.

Sporliste 
Alle sangene er skrevet av Prince, med mindre annet er notert.
 «3121» - 4:31
 «Lolita» - 4:06
 «Te Amo Corazón» - 3:35
 «Black Sweat» - 3:12
 «Incense and Candles» - 4:04
 «Love» - 5:45
 «Satisfied» - 2:50
 «Fury» - 4:02
 «The Word» - 4:11
 «Beautiful, Loved and Blessed» (Prince, Támar) - 5:43
 «The Dance» - 5:20
 «Get On the Boat» - 6:18

Personell
 Trommer: Michael Bland (på «3121»), Cora Coleman Dunham (på «Te Amo Corazón», «Get On the Boat»)
 Bass: Sonny T (på «3121»), Joshua Dunham (på «Te Amo Corazón», «Get On the Boat»)
 Horn: Maceo Parker, Candy Dulfer, Greg Boyer og Ray
 Perkusjon: Herbert Urena, Ricky Salas (på «Te Amo Corazón»), Sheila E. (på «Get On the Boat»)
 Strengarrangement: Clare Fischer
 Støttevokalist: The New Power Generation (rop), Támar (og medsanger på «Beautiful, Loved and Blessed»)
 Alle andre instrumenter og stemmer: Prince
 Produsert av Prince
 Fotograf: Afshin Shahidi
 Designer: Sam Jennings
 Innspilt ved Paisley Park Studios og 3121
 Lydingeniør: Ian Boxill, L. Stu Young
 Med hjelp fra Lisa Chamblee Hampton
 Mastering av Bernie Grundman

Referanser

 Eksterne lenker 

 Offisiell nettside for 3121

Kategori:Musikkalbum fra 2006
Kategori:Prince-album